cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.1161
title: Internal migration and wage discrimination among ethnic minorities in Myanmar

description: This study investigates ethnic wage disparities in Myanmar, a country marked by deeply rooted ethnic diversity and a long history of structural inequality. Drawing on data from the 2017 Myanmar Living Conditions Survey and employing the Oaxaca–Blinder decomposition method, the analysis disaggregates wage differentials between the ethnic Bamar majority and minority groups including Kachin, Kayah, Karen, Chin, Mon, Rakhine, and Shan across national, regional, and generational cohorts (Generation X and above vs. Generations Y and Z). Findings reveal that Bamar workers enjoy a persistent wage advantage, particularly in urban and Bamar-majority regions. In contrast, ethnic minorities, despite having equal or even superior observable characteristics such as education or skills, consistently receive lower wage returns. This indicates the presence of systematic labor market discrimination. In ethnic-minority-dominant areas, however, wage gaps tend to be narrower or even reversed, suggesting the existence of localized structural privileges. To contextualize internal migration, the study incorporates the Human Capital Investment Model and the Harris–Todaro framework. Although ethnic minorities who migrate to urban centers gain limited improvements in digital access, they remain disadvantaged in literacy, numeracy, and mobile technology use. This challenges the assumption that urban migration automatically enhances human capital. Generational comparisons further show that younger ethnic minorities, despite being more educated and urbanized, face wider unexplained wage gaps. While older minorities experience relative wage advantages in sectors such as mining and construction, younger cohorts remain concentrated in low-paid occupations, even those with tertiary education. Proficiency in the Burmese language only marginally reduces the explained component of the wage gap and does not mitigate broader disadvantages. In several cases, language skills contribute negatively to the explained component especially among younger minorities, suggesting that linguistic assimilation fails to yield equitable labor market outcomes. Rather than being rewarded, language proficiency appears to reflect adaptation within a system that continues to undervalue ethnic minority labor. In conclusion, ethnic wage inequality in Myanmar cannot be fully explained by human capital differences. Instead, it stems from entrenched structural exclusion and institutional bias. Moreover, language proficiency alone is insufficient to overcome persistent labor market discrimination. These findings highlight the urgent need for targeted policy interventions to address ethnic prejudice, eliminate language-based barriers, and reform informal labor practices to promote equitable and inclusive economic development.
DOI: 10.14457/tu.the.2024.1162
title: Factors influencing consumers’ purchase intentions for trendy toys and collectibles products: a survey from Bangkok, Thailand

description: With the rapid expansion of the trendy toy and collectible (TTC) market, particularly in Thailand, understanding the psychological and social factors driving consumer purchase intention has become increasingly important. Traditional studies largely focus on price, brand recognition, and product quality as key determinants of purchase intention. However, these factors are limited in explaining the complex motivations in the emerging TTC market. This study examines how social media influence, blind box strategies, Fear of Missing Out (FOMO), and overconfidence affect consumer purchase intentions.Drawing on the Theory of Planned Behavior (TPB), this research integrates overconfidence as part of perceived behavioral control, alongside FOMO, as central psychological drivers. Using social influence theory and Means-End Chain (MET) theory, the study establishes a comprehensive model to investigate the combined effects of social media engagement (including user-generated content and influencer marketing), the unique elements of blind box marketing (such as randomness and scarcity), and consumers' psychological mechanisms of FOMO and overconfidence.Through quantitative analysis, this study provides a deeper understanding of how social media and blind box strategies, mediated by FOMO and reinforced by overconfidence, encourage impulsive and repetitive purchases. Findings are expected to offer TTC brands valuable insights into designing more targeted marketing strategies that align with consumer psychological drivers, ultimately enhancing consumer engagement and loyalty in a highly competitive market.
DOI: 10.14457/tu.the.2024.1163
title: การศึกษาปัจจัยที่ส่งผลต่อแนวโน้มการลงทุนในกองทุน ESG: การวิเคราะห์เชิงพฤติกรรมและการเงิน

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อแนวโน้มการลงทุนในกองทุน ESG (Environmental, Social, and Governance) โดยใช้กรอบแนวคิดด้านพฤติกรรมและการเงินผสมผสานกัน กลุ่มตัวอย่างที่ใช้ คือ นักลงทุนที่มีอายุระหว่าง 25–60 ปี ซึ่งมีประสบการณ์ในการลงทุน โดยใช้การสุ่มตัวอย่างแบบแบ่งประชากรทั้งหมดออกเป็นกลุ่มย่อย (Quota Random Sampling) จำนวน 301 คน วิธีการวิจัยใช้แบบสอบถามร่วมกับแบบจำลองเชิงทดลอง Discrete Choice Experiment (DCE) เพื่อจำลองสถานการณ์การตัดสินใจลงทุนภายใต้ปัจจัยต่าง ๆ ผลการศึกษาครั้งนี้แสดงให้เห็นว่านักลงทุนมีพฤติกรรมทางการเงินที่ได้รับอิทธิพลจากทั้งความรู้และประสบการณ์ โดยเฉพาะปัจจัยส่วนบุคคล เช่น อายุ รายได้ และระดับการศึกษา พบว่าผู้ที่มีอายุมากมักมีความรู้ทางการเงินสูงกว่า แต่กลับมีแนวโน้มลงทุนในกองทุน ESG ลดลงเล็กน้อย ซึ่งอาจเกิดจากการประเมินว่า ESG ยังไม่ตอบโจทย์เป้าหมายทางการเงินระยะยาวของตนในขณะนั้น แม้จะมีสิทธิประโยชน์ทางภาษีก็ตาม นอกจากนี้ยังพบว่า ปัจจัยด้านความเสี่ยงและผลตอบแทนมีบทบาทสำคัญตามทฤษฎี Risk and Return นักลงทุนมีแนวโน้มลงทุนมากขึ้นเมื่อคาดหวังผลตอบแทนที่สูง และลดลงเมื่อรับรู้ความเสี่ยงมากขึ้น ส่วนพฤติกรรมทางการเงินแบบอคติ เช่น แนวคิดการบัญชีทางจิตใจ (Mental Accounting) ส่งผลต่อโอกาสในการตัดสินใจลงทุนในกองทุน ESG แต่ปัจจัยอย่าง Overconfidence และ Availability Bias ยังไม่แสดงผลชัดในการตัดสินใจลงทุนใน ESG ซึ่งต่างจากงานศึกษาก่อนหน้าที่พบว่าอคติเหล่านี้มีอิทธิพลต่อการลงทุนทั่วไป สำหรับความใส่ใจต่อสิ่งแวดล้อมนั้น พบว่ามีความสัมพันธ์เชิงบวกกับการลงทุนในกองทุน ESG อย่างชัดเจน นักลงทุนที่ตระหนักเรื่องสิ่งแวดล้อมจะมีแนวโน้มลงทุน แม้ผลตอบแทนไม่สูงเท่ากองทุนทั่วไป โดยเลือกตามค่านิยมด้านความยั่งยืนมากกว่าผลตอบแทนทางการเงินเพียงอย่างเดียว
DOI: 10.14457/tu.the.2024.1164
title: ผลกระทบของความสลับซับซ้อนของกฎว่าด้วยแหล่งกำเนิดสินค้าต่อภาคการส่งออกไทย

description: งานศึกษานี้ได้ศึกษาเกี่ยวกับผลกระทบของความสลับซับซ้อนของกฎว่าด้วยแหล่งกำเนิดสินค้าต่อภาคการส่งออกไทย ผ่านความตกลงการค้าเสรีสำคัญ 3 ฉบับ ได้แก่ ความตกลงการค้าเสรีอาเซียน - จีน (ASEAN - China Free Trade Agreement: ACFTA) ความตกลงหุ้นส่วนทางเศรษฐกิจอาเซียน - ญี่ปุ่น (ASEAN - Japan Comprehensive Economic Partnership: AJCEP) และความตกลงการค้าเสรีอาเซียน - เกาหลี (ASEAN - Republic of Korea Free Trade Agreement: AKFTA) ในช่วงปี ค.ศ. 2006 – 2020 งานศึกษาใช้กฎเฉพาะรายผลิตภัณฑ์ เพื่อสร้างดัชนีวัดความสลับซับซ้อนของกฎว่าด้วยแหล่งกำเนิดสินค้า โดยใช้แบบจำลองแรงโน้มถ่วงและประมาณค่าด้วยเทคนิค Generalized Method of Moments (GMM) regression fixed effects ในการพิจารณาความสัมพันธ์ดังกล่าว ผลการศึกษาบ่งชี้ว่า กฎว่าด้วยแหล่งกำเนิดสินค้าเป็นอุปสรรคทางการค้าและส่งผลกระทบเชิงลบต่อการส่งออกไทยโดยเฉพาะอย่างยิ่งผ่านความตกลง AJCEP นอกจากนั้นแล้ว งานศึกษานี้ยังพบว่า ผลกระทบของความสลับซับซ้อนของกฎว่าด้วยแหล่งกำเนิดสินค้ามีความแตกต่างกันในแต่ละสินค้า โดยอุตสาหกรรมอาหารทะเลสดและอาหารทะเลแปรรูปมีแนวโน้มได้รับผลกระทบเชิงลบมากกว่าอุตสาหกรรมอื่นโดยเฉพาะอุตสาหกรรมเครื่องใช้ไฟฟ้าและอิเล็กทรอนิกส์ และอุตสาหกรรมยานยนต์
DOI: 10.14457/tu.the.2024.1165
title: การตอบสนองเชิงลบของตลาดหลักทรัพย์แห่งประเทศไทยต่อเหตุการณ์สำคัญในตลาดทุนในปี พ.ศ. 2566

description: งานศึกษานี้เป็นการศึกษาการตอบสนองเชิงลบของตลาดหลักทรัพย์แห่งประเทศไทยต่อเหตุการณ์สำคัญในปี พ.ศ. 2566 โดยมีเหตุการณ์สำคัญที่สนใจศึกษาทั้งสิ้น 4 เหตุการณ์ ได้แก่ เหตุการณ์การเลือกตั้งสมาชิกสภาผู้แทนราษฎรไทย เหตุการณ์การทุจริตของบริษัท สตาร์ค คอร์เปอเรชั่น จำกัด (มหาชน) (STARK) เหตุการณ์การผิดนัดชำระหุ้นกู้ของบริษัท เจเคเอ็น โกลบอล กรุ๊ป จำกัด (มหาชน) (JKN) และเหตุการณ์สงครามฮามาส-อิสรเอล โดยใช้วิธีการศึกษาแบบเหตุการณ์ศึกษา (Event Study) ที่วัดการตอบสนองเชิงลบของตลาดจากอัตราผลตอบแทนผิดปกติ (Abnormal Return) เชิงลบ และอัตราผลตอบแทนผิดปกติสะสม (Cumulative Abnormal Return) เชิงลบที่เกิดขึ้นในช่วงเวลาที่ศึกษา กลุ่มตัวอย่างที่ใช้ในงานศึกษานี้ คือ ดัชนีราคากลุ่มอุตสาหกรรม 8 กลุ่มในตลาดหลักทรัพย์แห่งประเทศไทย (SET) และตลาดหลักทรัพย์เอ็ม เอ ไอ (mai) และมีช่วงเวลาที่ใช้ในการศึกษา คือ ช่วงเหตุการณ์ (Event Window) 10 วัน และช่วงประมาณการ (Estimation Period) 110 วัน โดยใช้แบบจำลอง Market Model และแบบจำลอง Capital Asset Pricing Model (CAPM) ในการคำนวณผลตอบแทนที่คาดหวัง (Expected Return) และใช้วิธีทางสถิติด้วยวิธี t-statistic แบบหางเดียว (One-tailed t-test) ในการทดสอบสมมติฐานที่ระดับความเชื่อมั่น 95% ภาพรวมผลการทดสอบสมมติฐานทางสถิติการตอบสนองเชิงลบของดัชนีราคากลุ่มอุตสาหกรรมในตลาดหลักทรัพย์แห่งประเทศไทย (SET) และตลาดหลักทรัพย์ เอ็ม เอ ไอ (mai) เมื่อเกิดเหตุการณ์ทั้ง 4 เหตุการณ์จากแบบจำลอง Market Model และแบบจำลอง Capital Asset Pricing Model (CAPM) พบว่าภาพรวมผลการทดสอบจากทั้ง 2 แบบจำลองให้ผลลัพธ์ไปในทางเดียวกันในทุกเหตุการณ์ โดยพบว่าในช่วงเหตุการณ์ (10, -10) ทุกกลุ่มอุตสาหกรรมในตลาดหลักทรัพย์แห่งประเทศไทย (SET) และตลาดหลักทรัพย์ เอ็ม เอ ไอ (mai) มีการตอบสนองเชิงลบอย่างมีนัยสำคัญทางสถิติเมื่อเกิดเหตุการณ์ทั้ง 4 เหตุการณ์ ส่วนภาพรวมผลการทดสอบสมมติฐานทางสถิติการตอบสนองเชิงลบสะสมของดัชนีราคากลุ่มอุตสาหกรรมในตลาดหลักทรัพย์แห่งประเทศไทย (SET) และตลาดหลักทรัพย์ เอ็ม เอ ไอ (mai) เมื่อเกิดเหตุการณ์ทั้ง 4 เหตุการณ์จากแบบจำลอง Market Model และแบบจำลอง Capital Asset Pricing Model (CAPM) พบว่า ภาพรวมผลการทดสอบจากทั้ง 2 แบบจำลองให้ผลลัพธ์ไปในทางเดียวกันในทุกเหตุการณ์ ยกเว้น เหตุการณ์การผิดนัดชำระหุ้นกู้ของบริษัท เจเคเอ็น โกลบอล กรุ๊ป จำกัด (มหาชน) (JKN) ในตลาดหลักทรัพย์แห่งประเทศไทย (SET) และตลาดหลักทรัพย์ เอ็ม เอ ไอ (mai) และเหตุการณ์สงครามฮามาส-อิสรเอลในตลาดหลักทรัพย์ เอ็ม เอ ไอ (mai) โดยพบว่าในช่วงเหตุการณ์ (10, -10) ส่วนใหญ่กลุ่มอุตสาหกรรมในตลาดหลักทรัพย์แห่งประเทศไทย (SET) และตลาดหลักทรัพย์ เอ็ม เอ ไอ (mai) มีการตอบสนองสะสมเชิงลบอย่างมีนัยสำคัญทางสถิติ โดยจะแตกต่างกันไปในแต่ละกลุ่มอุตสาหกรรมและในแต่ละเหตุการณ์
DOI: 10.14457/tu.the.2024.1166
title: การเปรียบเทียบต้นทุนและผลประโยชน์ของการใช้มาตรฐาน Euro 4, Euro 5 และ Euro 6: กรณีศึกษารถโดยสารประจำทางในกรุงเทพมหานครและปริมณฑล

description: การศึกษานี้มีวัตถุประสงค์เพื่อเปรียบเทียบความคุ้มค่าทางเศรษฐศาสตร์ของการใช้มาตรฐาน Euro 4, Euro 5 และ Euro 6 สำหรับรถโดยสารประจำทางในเขตกรุงเทพมหานครและปริมณฑล โดยใช้กรอบการวิเคราะห์ต้นทุน-ผลประโยชน์ (CBA) ภายใต้ระยะเวลา 10 ปี และอัตราคิดลดร้อยละ 10 พร้อมทั้งวิเคราะห์ความไม่แน่นอนผ่านการวิเคราะห์ความอ่อนไหวและสถานการณ์จำลอง ผลการศึกษาชี้ว่า Euro 4 มีความคุ้มค่ามากที่สุดในเชิงเศรษฐศาสตร์ โดยมี NPV เท่ากับ 7,537.88 ล้านบาท IRR ร้อยละ 100.19 และ BCR 1.38 แม้ Euro 5 และ Euro 6 จะสามารถลดมลพิษได้มากกว่า แต่มีต้นทุนรวมสูง ทำให้ผลตอบแทนสุทธิต่ำกว่า Euro 4 อย่างมีนัยสำคัญ Euro 6 ลด PM2.5 ได้มากที่สุดถึง 818.88 ตันต่อปี แต่ไม่สามารถชดเชยต้นทุนเริ่มต้นที่สูงได้ ผลการวิเคราะห์ความอ่อนไหวและสถานการณ์จำลองยังยืนยันว่า Euro 4 มีเสถียรภาพสูงสุดเมื่อพิจารณาความเปลี่ยนแปลงของราคาน้ำมัน อัตราคิดลด และผลประโยชน์ด้านสุขภาพ ข้อเสนอแนะเชิงนโยบายคือ ควรเริ่มต้นด้วย Euro 4 ในระยะสั้น พร้อมวางแผนเปลี่ยนผ่านสู่มาตรฐานที่สูงขึ้นในระยะยาว ควบคู่กับการติดตามและประเมินผล
DOI: 10.14457/tu.the.2024.1167
title: พฤติกรรมการออมของครัวเรือนไทยในช่วงระหว่างก่อนและหลังวิกฤตโควิด-19

description: การศึกษานี้มีวัตถุประสงค์เพื่อศึกษาพฤติกรรมการออมของครัวเรือนไทยในช่วงก่อนและหลังวิกฤติโควิด-19 (ปี พ.ศ. 2562 และ 2564) โดยวิเคราะห์ปัจจัยด้านประชากรศาสตร์ เช่น เพศ อายุ การศึกษา สถานภาพสมรส และปัจจัยด้านพื้นที่ เช่น ภูมิภาคและเขตปกครอง รวมถึงเปรียบเทียบความแตกต่างของพฤติกรรมการออมในกลุ่มสถานภาพการทำงาน ได้แก่ กลุ่มข้าราชการและรัฐวิสาหกิจ กลุ่มพนักงานเอกชน กลุ่มประกอบธุรกิจส่วนตัว และกลุ่มไม่ปฏิบัติงานเชิงเศรษฐกิจ โดยใช้การวิเคราะห์ถดถอยเชิงพหุและการทดสอบ Chow Test เพื่อวิเคราะห์ความแตกต่างของพฤติกรรมการออมระหว่างสองช่วงเวลา ผลการวิเคราะห์พบว่า โดยรวมพฤติกรรมการออมของครัวเรือนไทยไม่มีความแตกต่างอย่างมีนัยสำคัญในเชิงโครงสร้าง ยกเว้นกลุ่มประกอบธุรกิจส่วนตัวที่พบความแตกต่างในทุกระดับนัยสำคัญ ขณะที่กลุ่มพนักงานเอกชนพบความแตกต่างเฉพาะที่ระดับนัยสำคัญ 0.1 ส่วนกลุ่มข้าราชการและรัฐวิสาหกิจ และกลุ่มไม่ปฏิบัติงานเชิงเศรษฐกิจแสดงถึงความเสถียรในพฤติกรรมการออม ปัจจัยสำคัญที่ส่งผลต่อการออม ได้แก่ อายุและการศึกษา โดยกลุ่มที่มีอายุมากและการศึกษาระดับปริญญาตรีขึ้นไปมีแนวโน้มการออมที่สูงกว่า สถานภาพสมรสและพื้นที่ยังส่งผลชัดเจน โดยผู้ที่สมรสและครัวเรือนในกรุงเทพฯ และปริมณฑลมีการออมสูงกว่าภูมิภาคอื่น ผลการศึกษาสามารถนำไปใช้สนับสนุนการกำหนดนโยบายทางเศรษฐกิจ การออกแบบผลิตภัณฑ์ทางการเงิน และกลยุทธ์การตลาดที่เหมาะสมกับพฤติกรรมการออมในช่วงวิกฤต รวมถึงการเสริมสร้างศักยภาพการออมในกลุ่มที่เปราะบางทางเศรษฐกิจ
DOI: 10.14457/tu.the.2024.1168
title: การวิเคราะห์โครงสร้างตลาดและพฤติกรรมผู้บริโภค: กรณีศึกษาผลิตภัณฑ์แชมพูลดผมร่วงในประเทศไทย

description: การศึกษาในครั้งนี้มีวัตถุประสงค์เพื่อศึกษาโครงสร้างของตลาดแชมพูลดผมร่วงในประเทศไทย และศึกษาพฤติกรรมของผู้บริโภคในการเลือกซื้อแชมพูลดผมร่วงในประเทศไทย รวมทั้งศึกษาปัจจัยที่มีผลต่อการตัดสินใจเลือกซื้อแชมพูลดผมร่วง โดยในการศึกษาครั้งนี้ได้แบ่งเป็น 2 ส่วนส่วนแรกคือวิเคราะห์โครงสร้างตลาดโดยมีวิธีทำการทดลองโดยสัมภาษณ์ผู้ประกอบและผู้ที่มีส่วนเกี่ยวข้องในอุตสาหกรรมแชมพูลดผมร่วง และส่วนที่สองคือศึกษาพฤติกรรมในการเลือกซื้อรวมทั้งปัจจัยที่มีอิทธิพลต่อการตัดสินใจซื้อแชมพูลดผมร่วงของผู้บริโภค โดยนำทฤษฎีวิธีการทดลองทางเลือก (Choice-Based Conjoint Analysis) มาประยุกต์ใช้ในการทำแบบสอบถาม มีกลุ่มตัวอย่างจำนวน 400 คนและวิเคราะห์ข้อมูลด้วย Conditional Logit Model และ Alternative-specific Conditional Logit ผลการศึกษาโครงสร้างตลาดแชมพูลดผมร่วงพบว่า ตลาดแชมพูลดผมร่วงในประเทศไทยเป็นตลาดกึ่งแข่งขันกึ่งผูกขาด (Monopolistic competition) ลักษณะผลิตภัณฑ์ไม่ได้มีความแตกต่างกันมาก จุดประสงค์คือช่วยลดผมร่วง ส่วนที่เหลือเป็นความแตกต่างกันเล็กน้อยที่แต่ละแบรนด์พยายามทำให้แชมพูลดผมร่วงของตนมีความแตกต่างจากคู่แข่งคือส่วนผสมที่ใส่ในผลิตภัณฑ์ สำหรับพฤติกรรมการแข่งขันเน้นของตลาดแชมพูลดผมร่วงเป็นการแข่งขันด้านมิใช่ราคาเป็นหลัก นั่นคือการโฆษณาและปรับปรุงคุณภาพของสินค้าอย่างสม่ำเสมอ สำหรับปัจจัยที่มีอิทธิพลต่อการตัดสินใจเลือกซื้อผลิตภัณฑ์แชมพูลดผมร่วงของผู้บริโภค ได้แก่ ส่วนผสมจากธรรมชาติ ส่วนผสมระหว่างธรรมชาติและเคมี, มีรีวิวผลลัพธ์จากการใช้ของผู้มีอิทธิพลในสื่อ social media และมีการใช้เซรั่มป้องกันลดผมร่วงควบคู่กับการใช้แชมพูลดผมร่วงกับแบรนด์เดียวกัน โดยแชมพูลดผมร่วงยี่ห้อใดที่มีรีวิวผลลัพธ์จากการใช้ของผู้ที่มีอิทธิพลในสื่อ social media แนวโน้มผู้บริโภคจะตัดสินใจซื้อมากกว่าแชมพูลดผมร่วงยี่ห้อที่ไม่มีรีวิว และแชมพูลดผมร่วงยี่ห้อใดที่ต้องมีการใช้เซรั่มป้องกันผมร่วงควบคู่กับแชมพูลดผมร่วง แนวโน้มผู้บริโภคจะตัดสินใจซื้อมีน้อยกว่าแชมพูลดผมร่วงที่ไม่มีการใช้เซรั่มป้องกันผมร่วงควบคู่กับแชมพูลดผมร่วง
DOI: 10.14457/tu.the.2024.1169
title: ความเต็มใจจ่ายในการซื้อปากกาสำหรับฉีดยาอินซูลินของผู้ป่วยโรคเบาหวานที่ได้รับยาอินซูลินชนิด pre-mixed human insulin ในโรงพยาบาลปลวกแดง จังหวัดระยอง

description: ปากกาฉีดยาอินซูลินเป็นอุปกรณ์ที่ช่วยให้ผู้ป่วยเบาหวานฉีดยาได้สะดวกและแม่นยำยิ่งขึ้น แม้จะมีราคาสูงกว่าเข็มฉีดยาทั่วไป แต่สามารถใช้ได้นานและประหยัดค่าใช้จ่ายในระยะยาว แต่เนื่องจากบริษัทผู้จำหน่ายยาฉีดอินซูลินชนิดที่มีการใช้มากที่สุด คือ Pre-Mixed Human Insulin ได้ยุติการสนับสนุนปากกาฉีดยาอินซูลิน และได้เปลี่ยนเป็นการจำหน่ายปากกาฉีดยาอินซูลินทดแทน การศึกษานี้จึงมีวัตถุประสงค์เพื่อประเมินความเต็มใจจ่ายของผู้ป่วยเบาหวานในการซื้อปากกาฉีดยาอินซูลินและและวิเคราะห์ปัจจัยด้านประชากรศาสตร์ พฤติกรรมสุขภาพ ความรู้ ความเข้าใจเกี่ยวกับโรคเบาหวาน และ ทัศนคติเกี่ยวกับประโยชน์ของปากกาอินซูลิน ที่มีอิทธิพลต่อระดับความเต็มใจจ่าย โดยเก็บข้อมูลจากกลุ่มตัวอย่างผู้ป่วยเบาหวาน จำนวน 82 ราย ณ คลินิกโรคเบาหวาน โรงพยาบาลปลวกแดง จังหวัดระยอง โดยใช้แบบสอบถาม และประเมินมูลค่าความเต็มใจจ่ายด้วยวิธีการสมมติเหตุการณ์ (Contingent Valuation Method; CVM) ในรูปแบบคำถามปลายปิดสองขั้น (Double-Bounded Dichotomous Choice) จากนั้นวิเคราะห์ข้อมูลด้วยสถิติเชิงพรรณนาและแบบจำลอง Interval Regression ผลการศึกษา พบว่า กลุ่มตัวอย่างร้อยละ 70.73 ยินดีจ่ายเพื่อซื้อปากกาฉีดยาอินซูลินที่ราคาสอบถามครั้งแรก 600 บาท, ร้อยละ 28.05 ยินดีจ่ายสูงกว่า 900 บาท, และร้อยละ 14.63 ยินดีจ่าย ในช่วง 300-600 บาท โดยมีค่าเฉลี่ยความเต็มใจจ่ายเท่ากับ 696.27 บาทต่อด้าม (SE = 11.48; p &lt; 0.001) ปัจจัยที่มีผลให้มีความเต็มใจจ่ายมากกว่าอย่างมีนัยสำคัญ (p &lt; 0.05) ได้แก่ เพศหญิง ช่วงอายุวัยทำงาน, ระดับการศึกษาสูง, รายได้สูง, การมีภาวะแทรกซ้อน, พฤติกรรมการดูแลสุขภาพที่ดี และการมีรู้ความเข้าใจเกี่ยวกับโรคเบาหวาน ขณะที่สถานภาพหย่าร้าง, หม้ายหรือแยกกันอยู่ มีความเต็มใจจ่ายน้อยกว่าสถานภาพสมรสอื่น ๆ และอาชีพข้าราชการที่มีความเต็มใจจ่ายน้อยกว่าอาชีพอื่น ๆ อย่างมีนัยสำคัญทางสถิติ (p &lt; 0.05) เช่นกัน ผู้ป่วยเบาหวานส่วนใหญ่มีความเต็มใจจ่ายในระดับที่สอดคล้องกับต้นทุนจริงของปากกาฉีดยาอินซูลิน โดยมีปัจจัยหลายด้านที่ส่งผลต่อระดับการยินดีจ่าย ได้แก่ เพศ อายุ ระดับการศึกษา ระดับรายได้ ภาวะการมีโรคแทรกซ้อน การมีรู้ความเข้าใจเกี่ยวกับโรคเบาหวาน และพฤติกรรมการดูแลสุขภาพ การส่งเสริมความรู้ ทัศนคติ และพฤติกรรมด้านสุขภาพที่เหมาะสม รวมถึง การสนับสนุนเชิงนโยบาย อาจช่วยให้ผู้ป่วยเข้าถึงเทคโนโลยีที่ช่วยเพิ่มคุณภาพการรักษาและคุณภาพชีวิตที่ดียิ่งขึ้น
DOI: 10.15468/dl.p4cpsq
title: Occurrence Download

description: A dataset containing 469 species occurrences available in GBIF matching the query:
{
 "and" : [
 "TaxonKey is Parophrys vetulus",
 "HasCoordinate is true",
 "HasGeospatialIssue is false",
 "Year is greater than or equal to 1970",
 "Year is less than or equal to 1979"
 ]
}

 The dataset includes 469 records from 19 constituent datasets; see https://api.gbif.org/v1/occurrence/download/0041010-251025141854904/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.1170
title: การศึกษาข้อจำกัดทางกฎหมายและความคุ้มค่าทางเศรษฐศาสตร์สำหรับการใช้อากาศยานไร้คนขับ (UAVs) ในการสนับสนุนการตรวจสอบสัญญาณเครื่องช่วยการเดินอากาศ (NAVAIDs)

description: การศึกษาค้นคว้าอิสระนี้มีวัตถุประสงค์เพื่อศึกษาข้อจำกัดทางกฎหมายและวิเคราะห์ความคุ้มค่าทางเศรษฐศาสตร์ในการนำอากาศยานไร้คนขับ (Unmanned Aerial Vehicles (UAVs)) มาใช้สนับสนุนการตรวจสอบสัญญาณเครื่องช่วยการเดินอากาศ (Navigation Aids (NAVAIDs)) ประเภททัศนวิสัย (Visual Aids) ชนิด PAPI และประเภทระบบช่วยการเดินอากาศ (Radio Navigation Aids) ได้แก่ DVOR, DME และ ILS ที่ติดตั้งใช้งานในประเทศไทย โดยมีวัตถุประสงค์สองประการ ได้แก่ การศึกษาและวิเคราะห์ข้อจำกัดทางกฎหมายที่เกี่ยวข้องของประเทศไทย เปรียบเทียบกับมาตรฐานสากล เพื่อเสนอแนะแนวทางในการปรับปรุงและพัฒนากลไกการกำกับดูแลให้เหมาะสม และการศึกษาความคุ้มค่าทางเศรษฐศาสตร์ในการใช้ UAV สำหรับการตรวจสอบด้วยอากาศยานขนาดเล็กที่ใช้อยู่ในปัจจุบัน เพื่อเป็นข้อมูลสนับสนุนสำหรับการพิจารณานำมาใช้งานจริงผลการศึกษาพบว่าการนำ UAV มาใช้ปฏิบัติงานสามารถลดต้นทุนในการดำเนินงานได้ ทั้งในด้านต้นทุนพลังงาน ค่าบำรุงรักษา และค่าดำเนินการที่เกี่ยวข้อง อีกทั้งยังช่วยเพิ่มความยืดหยุ่นในการปฏิบัติงาน ลดผลกระทบต่อการจราจรทางอากาศ รวมถึงช่วยลดมลภาวะทางเสียงและปริมาณการปล่อยก๊าซเรือนกระจกได้อย่างมีนัยสำคัญ ผลการวิเคราะห์อัตราส่วนผลประโยชน์ต่อต้นทุน (Benefit-Cost Ratio (B/C Ratio)) แสดงให้เห็นว่ามีความคุ้มค่าทางเศรษฐศาสตร์สูง โดยมีค่าอยู่ที่ 4.80 อย่างไรก็ตาม การศึกษายังพบข้อจำกัดที่สำคัญคือ กรอบกฎหมายและข้อกำหนดในประเทศไทยยังไม่ครอบคลุมเทคโนโลยีที่เปลี่ยนแปลงไป ทำให้เกิดช่องว่างในการกำกับดูแลที่ต้องได้รับการแก้ไขปรับปรุง ทั้งนี้ แม้ว่าภาพรวมของผลตอบแทนทางเศรษฐศาสตร์จะอยู่ในระดับที่ดี แต่การเปลี่ยนผ่านไปสู่การใช้ UAV อย่างเต็มรูปแบบ อาจจำเป็นต้องใช้ต้นทุนการลงทุนเริ่มต้นที่ค่อนข้างสูง ทั้งในด้านอุปกรณ์ เทคโนโลยีสนับสนุน การฝึกอบรมบุคลากร และการปรับปรุงแนวทางปฏิบัติให้สอดคล้องกับข้อกำหนดและมาตรฐาน ส่งผลให้ค่า B/C Ratio ในระยะเริ่มต้น อาจอยู่ในระดับที่ต่ำถึงประมาณ 0.7 ซึ่งเป็นลักษณะของปรากฏการณ์ J-Curve Effect กล่าวคือ การมีต้นทุนสูงและผลตอบแทนที่ต่ำในช่วงเริ่มต้น ก่อนที่จะค่อย ๆ เพิ่มขึ้นตามลำดับเมื่อระบบมีเสถียรภาพและพร้อมใช้งานจริงในบริบทที่เปลี่ยนแปลงไป ดังนั้น จึงเป็นข้อเสนอแนะของงานศึกษาสำหรับหน่วยงานกำกับดูแลที่ควรพัฒนากรอบการกำกับดูแล รวมถึงกฎหมายที่เกี่ยวข้องกับการปฏิบัติการบิน UAV ที่ชัดเจน เหมาะสมสำหรับภารกิจที่ซับซ้อนในรูปแบบต่าง ๆ เพื่อให้ประเทศไทยสามารถประยุกต์ใช้เทคโนโลยี UAV ในการตรวจสอบสัญญาณเครื่องช่วยการเดินอากาศได้อย่างมีประสิทธิภาพและปลอดภัย เป็นการเสริมสร้างความสามารถทางการแข่งขันและยกระดับมาตรฐานความปลอดภัยด้านการบินของประเทศในระดับสากลต่อไป
DOI: 10.14457/tu.the.2024.1171
title: พลวัตหนี้ครัวเรือนไทยกับนัยต่อนโยบายการเงินและการขยายตัวทางเศรษฐกิจ: ข้อค้นพบเชิงลึกจาก microdata (Socio-Economic Survey: SES)

description: หนี้ครัวเรือนเป็นปัญหาที่ทั่วโลกให้ความสนใจซึ่งทวีความรุนแรงมากขึ้นหลัง COVID-19 ปัญหานี้ได้สร้างความกังวลต่อผู้ดำเนินนโยบายเนื่องจากผลกระทบต่อเศรษฐกิจ อีกทั้งสร้างความลำบากให้แก่ผู้ดำเนินนโยบายการเงินของไทยภายใต้การดูแลเป้าหมายทั้ง 3 ด้าน ทั้งด้านเศรษฐกิจเงินเฟ้อ และเสถียรภาพระบบการเงิน การศึกษานี้จึงมุ่งที่จะทำความเข้าใจปัจจัยที่ขับเคลื่อนหนี้ครัวเรือนไทยจากมุมมองของรายครัวเรือนแต่ละกลุ่ม โดยใช้กรอบการวิเคราะห์พลวัตของหนี้ครัวเรือน (Household Debt Law of Motion Framework) และใช้ข้อมูลจากแบบสำรวจ Socio-conomic Survey (SES) ของไทยปี 2556-2566 โดยวิเคราะห์ความแตกต่างของครัวเรือนตามระดับรายได้ ระดับหนี้ต่อรายได้ อาชีพ พื้นที่อยู่อาศัย และประเภทสินเชื่อที่ครัวเรือนกู้ โดยผลการศึกษาในส่วนนี้พบว่าครัวเรือนที่มีการเพิ่มขึ้นของสัดส่วนหนี้ครัวเรือนต่อรายได้ (DTI) ได้แก่ กลุ่มรายได้น้อยที่สุด กลุ่มที่มีสัดส่วน DTI สูงที่สุด กลุ่มที่ไม่ได้ทำงาน โดยเป็นผลจาก Primary Deficit ที่เพิ่มสูงขึ้น ขณะที่ผู้ที่อาศัยอยู่นอกเขตเทศบาล (ชนบท) และผู้ที่กู้สินเชื่อเพื่อที่อยู่อาศัยยังได้รับผลจาก Fisher’s Effect ที่ปรับเพิ่มขึ้นซึ่งบั่นทอนกระบวนการปรับลดลงของหนี้ครัวเรือน นอกจากนี้ ศึกษาประสิทธิผลของการดำเนินนโยบายการเงินที่มีต่อเศรษฐกิจในภาพรวมเพื่อให้เห็นต้นทุนหรือประโยชน์ (Trade-Off) ของการดำเนินนโยบายการเงินในมิติของช่วงเวลา พบว่าการปรับลดอัตราดอกเบี้ยนโยบายร้อยละ 1 จะส่งผลให้ Primary Deficit ปรับเพิ่มขึ้นร้อยละ 0.55 ขณะเดียวกัน ส่งผลให้ Fisher’s Effect ปรับลดลงร้อยละ 0.27 นอกจากนี้ พบว่าผลของอัตราดอกเบี้ยนโยบายจะส่งผลต่อ Fisher’s Effect ของครัวเรือนกลุ่มที่รายได้น้อยที่สุดเท่านั้น ทำให้การดำเนินโยบายการเงินอาจไม่ใช่เครื่องมือเดียวในการแก้ไขปัญหาหนี้ครัวเรือน แต่ควรมุ่งเน้นนโยบายที่ช่วงส่งเสริมความมั่นคงด้านรายได้ปรับโครงสร้างหนี้ รวมทั้งการสร้างวินัยและส่งเสริมความรู้ทางการเงินให้กับกลุ่มเปราะบาง
DOI: 10.14457/tu.the.2024.1173
title: ปัจจัยกำหนดการลาออกจากงานของลูกจ้างอายุ 25-35 ปีเพื่อไปทำงานอิสระ

description: การค้นคว้าอิสระในครั้งนี้เป็นการศึกษาถึงปัจจัยที่ส่งผลต่อการตัดสินใจลาออกของลูกจ้างอายุ 25-35 ปี เพื่อไปทำงานอิสระ โดยแบ่งออกเป็น 3 ด้าน คือ ด้านปัจจัยส่วนบุคคล ประกอบด้วย เพศ อายุ ระดับการศึกษาสูงสุด สถานภาพสมรส อาชีพในฐานะลูกจ้าง รายได้เฉลี่ยต่อเดือนในฐานะลูกจ้าง อายุงานในฐานะลูกจ้าง ขนาดขององค์กรในฐานะลูกจ้าง อุตสาหกรรมขององค์กรในฐานะลูกจ้าง และการมีภาระครอบครัวหรือบุคคลในความดูแล ด้านทัศนคติต่อการทำงานประจำ และด้านแรงจูงใจในการประกอบอาชีพอิสระ ซึ่งประกอบด้วย ระดับความต้องการอิสระ ทัศนคติต่อความเสี่ยง 4 ปัจจัยหนุนอาชีพอิสระ และคุณสมบัติอาชีพอิสระ ซึ่งทดสอบโดยใช้ทฤษฎีการเลือกอาชีพให้เหมาะสมกับบุคลิกภาพ Holland Code (RIASEC) และการวิเคราะห์เกี่ยวกับข้อมูลอาชีพอิสระ รายได้ต่อเดือนของอาชีพอิสระ และชั่วโมงการทำงานของอาชีพอิสระ โดยการศึกษาในครั้งนี้แบ่งกลุ่มตัวอย่างออกเป็น 2 กลุ่มตัวอย่าง ประกอบด้วย ลูกจ้างงานประจำที่มีนายจ้างในปัจจุบัน และลูกจ้างที่ลาออกจากงานประจำที่มีนายจ้างเพื่อไปทำอาชีพอิสระไม่เกิน 2 ปี จำนวน 406 ตัวอย่าง สถิติที่ใช้ในการศึกษา ได้แก่ การแจกแจงความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน t-test และการถดถอยพหุคูณจากการศึกษาพบว่า ปัจจัยส่วนบุคคลที่มีผลต่อการตัดสินใจลาออกของลูกจ้างอายุ 25-35 ปี เพื่อไปทำงานอิสระ ได้แก่ มีการศึกษาระดับปริญญาตรีขึ้นไป ช่วงอายุ 25-35 ปี และมีภาระครอบครัวหรือบุคคลในความดูแล ตามลำดับ ในส่วนของทัศนคติต่อการทำงานประจำไม่มีผลต่อการตัดสินใจลาออกของลูกจ้างเพื่อไปทำงานอิสระ และแรงจูงใจในการประกอบอาชีพอิสระที่มีผลต่อการตัดสินใจ ได้แก่ ระดับความต้องการอิสระ ทัศนคติต่อความเสี่ยง และการมีคุณสมบัติของผู้ประกอบอาชีพอิสระ ตามลำดับ ส่วน 4 ปัจจัยหนุนอาชีพอิสระไม่มีผลต่อการตัดสินใจลาออกของลูกจ้างเพื่อไปทำงานอิสระ ที่ระดับนัยสำคัญทางสถิติ 0.05